CELEX: C2006/022/11
Language: el
Date: 2006-01-28 00:00:00
Title: Υποθέσεις C-396/05 και C-419/05: Αίτηση για την έκδοση προδικαστικής αποφάσεως που υπέβαλε το Sozialgericht Berlin με διατάξεις της  27ης Σεπτεμβρίου 2005  στις υποθέσεις Doris Habelt (C-396/05) και Martha Möser (C-419/05) κατά Deutsche Rentenversicherung Bund

28.1.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 22/6
            
         Αίτηση για την έκδοση προδικαστικής αποφάσεως που υπέβαλε το Sozialgericht Berlin με διατάξεις της 27ης Σεπτεμβρίου 2005 στις υποθέσεις Doris Habelt (C-396/05) και Martha Möser (C-419/05) κατά Deutsche Rentenversicherung Bund
   (Υποθέσεις C-396/05 και C-419/05)
   (2006/C 22/11)
   Γλώσσα διαδικασίας: η γερμανική
   Με διατάξεις της 27ης Σεπτεμβρίου 2005, οι οποίες περιήλθαν στη Γραμματεία του Δικαστηρίου των Ευρωπαϊκών Κοινοτήτων στις 14 και 28 Νοεμβρίου 2005 αντίστοιχα, το Sozialgericht Berlin στο πλαίσιο των διαφορών μεταξύ Doris Habelt (C-396/05) και Martha Möser (C-419/05) και Deutsche Rentenversicherung Bund που εκκρεμούν ενώπιόν του ζητεί από το Δικαστήριο των Ευρωπαϊκών Κοινοτήτων την έκδοση προδικαστικής αποφάσεως επί του εξής ερωτήματος:
   Συμβιβάζεται η διάταξη του Παραρτήματος VI. Δ. (πρώην Γ.) Γερμανία αριθ. 1 του κανονισμού (ΕΟΚ) 1408/71 (1), περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας [κανονισμός (ΕΟΚ) 1408/71], με υπέρτερης τυπικής ισχύος κανόνες του κοινοτικού δικαίου, ιδίως με την επιταγή της ελεύθερης κυκλοφορίας — εν προκειμένω: με την αρχή της εξαγωγιμότητας των κατά το άρθρο 42 της Συνθήκης περί ιδρύσεως της Ευρωπαϊκής Κοινότητας (Συνθήκης ΕΚ) παροχών, στο μέτρο που αποκλείει, μεταξύ άλλων, την παροχή συντάξεως βάσει ασφαλιστικών περιόδων που συμπληρώθηκαν στην επικράτεια του Γερμανικού Ράιχ;
   
      (1)  EE L 149, σ. 2; EE 05/01, σ. 98.